
e early childhood ] As can be extracted from Hungarian sources from the 17? and 18 centuries, the ideal 
education woman was devoted, virtuous, hard-working and religious housewife, daughter, wife or 

e era of dualism mother who was more concerned with her family, upbringing her children, and upkeeping 

e history of women s the household than she was with fashion and entertainment. By the late 18 century, some 
education political pamphlets, press articles, and pedagogical and advisory works in Hungary 

e. nation-building examined the issue of womervs education and preparation for motherhood in the broader 


context of the responsibility of women for maintaining and increasing the strength of the 
nation, of Hungarianness and the Hungarian language. This was explained in great detail 
in the era of dualism, especially at the turn of the 194 and 20? centuries. Together with 
changing attitudes about the status of children towards them, the unfolding of social 
modernisation included the education and emancipation of women. 

The research on which this presentation is based is part of a broader study exploring 
the history of womervs education in Hungary in the modern era. Ít attempts to present the 
interrelations and problems of womervs and children"s education, the role of motherhood, 
and nation-building. The research source material — comprising press articles, books, ego 
documents (letters, diaries, memories) and pictures — was interpreted using the historical 
source analysis method and the gualitative and synchronic approach. The presentation 
provides an overview of the history of womervs education embedded in the history of 
education and culture, which helps to illuminate the nation-building efforts and 
achievements of dualist Hungary. In addition to the analysis of girls" education, which is 
traditionally discussed in the history of education, focusing primarily on school history, the 
presentation focuses on the results of the latest problem-historical, impact and reception 
studies, highlighting the nodes and providing an overview of contemporary efforts to 
prepare girls for motherhood and the upbringing of young children. 


KULCSSZAVAK ABSZTRAKT 

e anyaság története A 17-18. századi hazai forrásokból kibontható nőideál az olyan, házias, lányként, 
e kisgyermeknevelés feleségként és anyaként is odaadó, erkölcsös, szorgalmas és vallásos nő volt, aki többet 
e dualizmus kora foglalkozott a családdal, a gyermekei nevelésével, a háztartással, mint a divattal és a 
e nőnevelés-történet szórakozással. Már a 18. század végén egyértelműen megjelentek azok, a nőnevelés és az 
e nemzetépítés anyai szerepre történő felkészítés kérdését tágabb kontextusban vizsgáló magyarországi 


írásművek (politikai pamfletek, sajtócikkek, pedagógiai tárgyú, tanácsadó munkák), ame- 
lyekben kifejtésre került, hogy a nemzet erejének megtartása, növelése, a magyarság és a 
magyar nyelv ügye a nők vállán is nyugszik. Mindez a dualizmus korában, különösen is 
a 19-20. század fordulóján került legrészletesebben kifejtésre, összefüggésben a 
gyermekstátusz és a gyermekszemlélet megváltozásával, a társadalmi modernizáció, ezen 
belül a nőnevelés és női emancipáció kibontakozásával. A tanulmány alapját jelentő 
kutatás egy tágabb, az újkori magyarországi nőnevelés-történet feltárását célzó vizsgálat 
része, mely nem csupán tematikai értelemben vett újszerűségével, hanem a téma forrás- 
tani-módszertani értelemben vett multiperspektivikus közelítésével is próbálja minden 
eddiginél árnyaltabb módon bemutatni a nő- és gyermeknevelés, az anyai szerep és a 

nemzetépítés összefüggéseit és problémáit. A kutatás forrástani alapját a korszakban 
keletkezett sajtótermékek cikk-anyaga, korabeli, nyomtatásban megjelent könyvek, vala- 
mint egodokumentumok (levelek, naplók, memoárok) és képek jelentik, melyek ér- 
telmezése a történeti forráselemzés módszerével, kvalitatív és szinkrón közelítéssel tör- 
tént. A tanulmány tehát egy olyan, nevelés- és művelődéstörténeti keretekbe ágyazott 
nőneveléstörténeti áttekintést ad, amely segít árnyalni a dualizmus kori Magyarország 
nemzetépítési törekvéseit és eredményeit. A bemutatás fókuszba állítja — a neveléstör- 
ténetben hagyományosan tárgyalt, elsősorban iskolatörténetre figyelő lánynevelés tagla- 
lásán túl — a legújabb problématörténeti, valamint hatás- és recepcióvizsgálatok ered- 
ményeit, csomópontok kiemelésével áttekintve a lányokat az anyai szerepre, a kis- 
gyermeknevelésre felkészítő korabeli törekvéseket. 


Bevezetés — művek az anyaságról a 17. századtól a 19. század közepéig 


Az anyaságról, a női szerepekről sokféle forrás tudósít az újkori Magyarországon, 
kezdve a kora újkori előkelő hölgyek tollából való levelektől a 19-20. század fordu- 
lójának gazdag sajtóanyagáig. Kutatásaink során csaknem száz, a témával foglal- 
kozó, magyar nyelven nyomtatásban megjelent írott forrást tanulmányoztunk át és 
elemeztünk, összevetve azok tartalmát más, a korszakban született európai források 
tartalmával. Műfajukat tekintve a források között egyházi prédikációk, irodalmi mű- 
vek (versek, regények, novellák), magánlevelek, orvosi tanácsadó könyvek, életve- 
zetési útmutató könyvek, útinaplók, memoárok, nekrológok, pedagógiai és politikai 
céllal készült beszédek és írások, valamint sajtócikkek szerepeltek. 

Írott források korábban sosem látott számban a 18. századtól kezdve születtek az 
anyai feladatokról, a kisgyermekápolás és -nevelés korszakban helyesnek tartott 
módszereiről, tartalmáról, és maga a gyermekszülés fontos értékké vált a felvilágo- 
sodás kori európai (nyugati) környezetben. Magyarországon több, ezzel a témával 
(is) foglalkozó munka valamely külföldi könyv átdolgozása volt, és jellemző az is, 
hogy irodalmi művek (például költemények) részletei vagy prédikációk szóltak az 
anyai feladatok jelentőségéről. 

Az első magyar nyelvű források közül kiemelkedik Pázmány Péter keresztény 
lány helyes neveléséről írott prédikációja. (Pázmány, é. n.:267) Ebben az 1570 és 
1637 között élt érsek, bíboros, a katolikus megújulás kiemelkedő alakja aláhúzta az 
anyák nagy felelősségét a gyereknevelést, a szoptatást illetően. Ez utóbbiról — ha- 
sonlóan az őelőtte élt ókori és középkori szerzők nagy részéhez — Pázmány sem egy- 
szerűen csak azt gondolta, hogy a táplálás a funkciója, hanem meg volt győződve 
róla, hogy a tejjel az erkölcsök is átszivárognak az újszülöttbe. (A szoptatás történe- 
téről I.: Fildes, 1988) 

Szintén a témával kapcsolatos kora újkori magyar forrásszövegek közül való 
Kolosi Török István (1610-1652) Kolozsváron 1630-ban megjelent, a nőket dicsérő 
költeménye. Ebben az anyaságról az unitárius költő azt írta a 9., A procreatione pro- 
lis című részben, hogy a nők legfontosabb feladata a gyermekszülés, és hogy a gyer- 
mekek viselkedésükben, értelmi képességeikben olyanok lesznek, mint az édesany- 
juk, ezért már a várandósság alatt is fontos, hogy egy anya hogyan viselkedik, mivel 
foglalkozik. Több versszakon át dicsőítette Török István is az anyatejes táplálás je- 
lentőségét. (Kolosi Török, 1967:457-483) 

Ugyancsak a 17. században, a forrás utolsó versszaka szerint 1689-ben íródott 
Felvinczy György egy, a jó gazdasszonyról szóló költeménye. Ennek két szakasza, 
a 78. és 79. szól az anyák nevelési feladatairól, egyértelműen az ő kötelességükként 
megjelölve a gyermekek neveléséről való gondoskodást, főként a lányok esetében. 
Ez utóbbiakkal kapcsolatosan a szerző azt írta, hogy folyamatosan felügyelni kell 
rájuk az édesanyáknak, és munkára kell nevelni őket, hogy sohase legyenek restek. 
(Felvinczy, 1988:122) 

Az anyasággal kapcsolatos egyik legfontosabb újkori forrás a magyar irodalom- 
ban Bessenyei György (1747-1811), a magyar felvilágosodás egyik legkiemelke- 
dőbb alakjaként ismert író, költő 1777-ben megjelent Anyai oktatás című könyve 
(Bessenyei, 1932). A szerző ebben a műben többféle szempontból is leírta az anyai 
szerep jellemzőit és az édesanyák feladatait. Angol és francia olvasmányaitól elru- 
gaszkodva (amelyekben apa, és nem anya szerepelt a levelek írójaként) a magyar 
szerző egy , anya" kezébe adta a tollat, akinek a levelei — áttételesen — mutatják, hogy 
mennyi gondot, feladatot jelent egy (leány)ygyermek nevelése. Az írásmű számtalan 
olyan részletet tartalmaz, amelyek kiemelik az anya gyerekgondozásban, nevelésben 
betöltött szerepének fontosságát, tulajdonképpen azt, a korszakban gyakran hangoz- 
tatott véleményt, hogy szerepe, hatása fontosabb, nagyobb, mint az apáé. Bessenyei 
nem hallgatta el az anyává válással járó testi-lelki megpróbáltatásokat sem. 

1791-ben kelt Komáromban Perlaki Dávid (1754-1802) evangélikus esperes 
könyve, amelynek gondolatait a szerző saját bevallása szerint külföldi könyvekből 
is merítette (Locke, Rousseau, Fénelon, Rochow, Felbiger, Basedow, Rosenmüller 
munkáira támaszkodva), és a mű több olyan tanácsot tartalmaz, amelyeket a szerző 
az anyáknak címzett. Több kortársához hasonlóan Perlaki felhívta a figyelmet a 
szoptatás fontosságára, és a kicsi gyermekeknél a szeretetteljes, de következetes 
(anyai) nevelés jelentőségére. (Perlaky, 1791) 

A 18. század közepétől kezdve mind több és több, gyermekváráshoz és szülés- 
hez, a csecsemőgondozáshoz, szoptatáshoz és gyerekneveléshez tanácsokat adó, az 
anyai szerepre felkészítő és ahhoz segítséget nyújtó, főként orvosi könyv is született 
Magyarországon is. Kiss József 1794-ben írt katekizmusa egész szövegén végigvo- 
nul ez a téma, és a III. fejezetben külön is kifejtésre kerül a gyermekápolás és -neve- 
lés. 1802-ben látott napvilágot Zsoldos János (1767-1832) Veszprém megyei főor- 
vos nőgyógyászati könyve, az Aszszony orvos, amelyben a női betegségek leírása és 
gyógymódja ismertetése mellett hosszas részeket szentelt a várandósság, a szülés és 
a gyermekágyas időszak, illetve a szoptatás témájának is. 1802-ben Felsőőri Fábián 
László átültetésében jelent meg Pozsonyban Christoph Wilhelm Hufeland (1762- 
1836) eredetileg 1799-ben kiadott könyve, Az anyákhoz való jótanács a gyermek 
testi nevelésének nevezetesebb pontjairól címmel. A fordító munkáját egy édesanyá- 
nak, Nagyajtai Cserei Ilonának (idősebb Wesselényi Miklós feleségének) ajánlotta. 

A 19. század elejétől mind jobban kibontakozó hazai sajtó számos esetben közölt 
az anyaságról, a gyermeknevelésről cikket. A témával kapcsolatos írások száma több 
száz, és kiváltképp a 20. század elejére növekedett meg a mennyiségük. Már a re- 
formkor magyarországi lapjaiban is gyakran foglalkoztak a cikkírók azzal a kérdés- 
sel, hogy milyen is a jó anya, melyek a legfontosabb feladatai gyermekei nevelése, 

ápolása vonatkozásában, és megfogalmazódott az a kérdés is, hogy hogyan lehet a 
leányokat anyává nevelni, azaz az anyasághoz tartozó feladatokra a lányokat már 
gyerekkoruktól kezdve felkészíteni. 1825-ben a debreceni református főiskolán tar- 
tott székfoglaló beszédében (Zákány, 1825; I. erről: Pukánszky, 1984:1099-1105) 
Zákány József (1785-1857) a nevelésről szólva azt mondta, hogy annak feladata el- 
sőként az édesanyákra hárul, akik csak akkor nevelhetik jól gyermekeiket, ha mű- 
veltek. Több kortársához hasonlóan a neveléstan professzora is kritikával illette saját 
kora lánynevelési szokásait, és fontosnak vélte annak megreformálását. 

Ekkoriban írta Nőjogtan című művét a sárospataki Nyíri István. Ennek 22-25.§-a 
a szülők kötelességeiről szól. Ez, kora több más írásától eltérően, a gyermekek táplá- 
lását és felnevelését a szülőpár feladataként említi. Utalt rá, hogy ha csak , hideg okos- 
kodás" alapján kellene dönteni, akkor az apák könnyen a nők kötelességei közé sorol- 
nák a gyermek táplálását, márpedig az mindkét nembelieknek feladata. Természete- 
sen elismerte, hogy az édesanya szülés után olyan szeretetet érez ösztöneiből faka- 
dóan a csecsemő iránt, hogy arról gondoskodik, és ez akkor is megtörténik, ha dajkát 
fogad mellé, nem csupán, ha ő maga szoptatja. (Nyíri, 1857:121) A férj pedig sze- 
rinte már csak azért is gondoskodni fog a gyermekéről, mert az , szeretett nőjéhez 
tartozó", és mert látta, milyen szenvedéseken ment át az asszony, mire a kicsi meg- 
született. Kiemelte, hogy a szülőknek nem csak kötelességeik, de jogaik is vannak a 
gyermekekkel kapcsolatosan, és szerinte éppen ez is alátámasztja, hogy az apáknak 
is gondoskodniuk kell utódaikról, hiszen, ha nem tennék, a velük kapcsolatos jogok 
is csak a feleségüket illetnék. Nőjogi szempontból igen korán fogalmazta meg azt, 
hogy a házasságkötés olyan jogi lépés, amely nem teszi lehetővé azt, hogy egyik fél 
a másik jogaival visszaéljen. Igen korszerű módon fejtette ki azt, hogy a társadalom- 
nak — ahhoz, hogy , népesedését fenntartsa" — törvényekkel kell garantálni a szülés 
segítését és magát a gyermeknevelést. Ez utóbbit úgy, hogy ki kell mondani , a?" szü- 
léi nevelés" kötelességét mind a" két szülékre nézve", és síkra szállt amellett is, hogy 
a törvényhozóknak kötelességük , a" szüléknek gyermekeiktől akármi szín alatt való 
megfosztásait teljes erővel megakadályoztatni" (Nyíri, 1857:123). Nyíri István érte- 
kezésének alapgondolata (vagyis mindkét szülő gyermeknevelési felelőssége) azon- 
ban szinte egyedülálló a korszak magyar nyelvű forrásaiban. Mint a korábbi évszá- 
zadokban, a reformkor legtöbb kútfőjében is az szerepelt, hogy a gyermek táplálása 
és nevelése (legalább is kisebb korában) az anyák dolga. 

Az anyai hivatás magasztalása és a gyermeknevelési feladatok taglalása az 1848- 
49-es szabadságharc bukása utáni időszakban sem hiányzott a magyar újságok hasáb- 
jairól, a beszédekből és röpiratokból, és alapvetően a szemlélet sem változott, csak a 
hangnem. Vagyis: a gyermekek ápolását, nevelését (ez utóbbit a lányok esetében ki- 
emelten is) a szerzők többsége az édesanyák feladatának tartotta, és mindezt még 
emelkedettebb, még hazafiasabb módon tárgyalták, mint 1848 előtt. A reformkorhoz 
hasonlóan, még annál is inkább a rezignált korszakban többen a magyar anyákat tar- 
tották képesnek arra, hogy megmentik és felemelik a nemzetet. Egyik 1855-ös írásában 
báró Podmaniczky Frigyes (1824-1907) magyar politikus, író is az anyaságot tartotta 
a nő legfontosabb hivatásának. (Podmaniczky, 1855:9) Ugyanerre az évtizedre, saját 
gyermekkorára, szüleire emlékezett memoárjában az egykori híres magyar 

színésznő, Jászai Mari (1850-1926), aki írásműve természeténél fogva az anyaság, a 
gyermeknevelés árnyoldalait is bemutatta, nem csupán pátosszal szólt az anyai hiva- 
tásról. Emlékei szerint édesanyja, aki sok gyermeket szült, nagyon nehéz életet élt: 
, 1853-ban költöztünk be Győrbe. Nőttek a gyerekek és fogyott a kenyér. A büszke, 
nemes Keszey Julianna nem panaszkodott. Szoptatott, főzött, mosott, varrt reánk és 
hordta az ebédet az ura után oda, ahol az éppen dolgozott. Az ötödik gyerek után 
lankadni kezdett acélos ereje. Levágta , földet söprő" aranyhaját, mert , nem ért rá 
megfésülni". A fiait kellett reggelenként az iskolába készíteni, hogy azok ne csak a 
, legokosabbak", hanem a , legcsinosabbak"? is legyenek..." (Jászai, 1927:6) 


Anyaság a 19. század végén 


A 19. század végén nagyot fordult a világ. A nők élete Európa-szerte jelentősen meg- 
változott. Magyarországon is fontos lépések történtek a nőemancipáció különböző 
területein, a nők minden korábbinál nagyobb számban léptek ki az , őstermelés" szín- 
teréről a munkaerő-piacra, növekvő számban voltak jelen a középiskolákban és 
1895-től az egyetemeken, és ott találhatjuk őket a századforduló táján számos 
sportág művelői között és a legtöbb nyilvános társadalmi eseményen. Jelentős részük 
azonban a 19. század végén — jóllehet többé-kevésbé átalakult keretek között — to- 
vábbra is feleség és édesanya volt, és olyan asszony, akire tetemes háztartási teendő 
és a gyermeknevelés legtöbb feladata is hárult. A technikai és tudományos fejlődés, 
az óvodai-iskolai hálózat szélesedése, a kórházi betegápolás kereteinek bővülése, a 
készételeket, készruhákat árusító üzletek terjedése, a közlekedési változások mind- 
mind hozzájárultak a nők otthoni teendőinek, a háziasszony-feleség-anya hármas 
szerepkör feladatainak minőségi átalakulásához. 

A magyar nyelvű nyomtatott forrásokból kirajzolódó , ideális nő" a korszakban 
egy olyan feleség volt, aki vezette a háztartást; nem csupán hozománnyal bírt, de a 
házasságkötés után is egész életében takarékoskodott; csinos és ápolt volt, és férje, 
gyermekei küllemére is ügyelt; nem volt pletykás és erkölcstelen; magát folyamato- 
san művelte, hogy férjének kellemes beszélgetőtársa legyen; és női mivoltához az 
elvárások szerint az is hozzátartozott, hogy gyermekeket szüljön és neveljen. A Bal- 
lagi Mór által szerkesztett, 1867-es kiadású magyar nyelvi szótár természetesen az 
anya szó jelentéseit is tartalmazta, és közölte az anyájos szót is, melynek első jelen- 
tése ,, férjhez mehető, anyájos leány" volt a korszakban. Ugyanezt jelentette az anyá- 
sul szó is, ami annyit tett, hogy ,, anványivá leszen, férjhez valóvá fejlődik" (Ballagi, 
1867:36, 37) Az anyálkodik szó ugyanitt ezt a magyarázatot kapta: ,, anyai köteles- 
ségeket teljesít, gyermekeit anyailag ápolja " (Ballagi, 1867:37). 

A dualizmus korában kiszélesedő lap- és könyvkiadás gyakori témája volt a női, 
ezen belül az anyai szerepkör bemutatása, és ez utóbbi, szűkebb tématerülethez kap- 
csolódóan a kisgyermekek szoptatása, ápolása, nevelése. Az anyasággal kapcsolato- 
san gyakran mutattak be példaképeket a korabeli újságok, bibliai személyeket (ki- 
emelten is a Szűzanyát) vagy kortársakat, és nem volt ritka a nők, az anyák jogait is 
érintő jogtudományi eszmefuttatás vagy a más földrészek asszonyait bemutató cikk. 
A Katholikus Néplap című újság egyik cikkírója 1867-ben Haynald Istvánné Jüttner 

Franciska életrajzának bevezetésében ezt a kérdést tette fel: , Mi lehet tiszteletremél- 
tóbb, mint a vallásos anya?", és megfogalmazta a következő véleményt: , A szülés 
maga még nem tesz anyává, habár a természet nem is tagadtatja meg magát. Az ál- 
latok is nemzenek. Hanem az anyaság a bölcső mellett kezdődik és véget sohsem ér, 
mivel az anyaság fogalma átmegy az örökkévalóságba, melynek egyetlen záloga." 
(Sántha, 1867:42) Forgó János — német és francia írásokból bőven idézve — 1872- 
ben hasonlóan fogalmazott a lányok neveléséről, akik szerinte (Nerval szavait meg- 
erősítve) csak azért lesznek nővé, hogy , az anyaság magasztos boldogságában" ré- 
szesüljenek, ez a leendő hivatásuk. (Forgó, 1872:208) Keresztény szerzők a családi 
otthont gyakran , szentélynek" tekintették, aminek a fenntartásán, a családi béke 
megőrzésén, az apáknak és anyáknak együtt kell dolgozniuk, ahogyan például 1879- 
ben egy cikkében, a Katholikus Hetilap hasábjain Szabó Imre írta. (Szabó, 
1872:378.) A korábbi keresztény írásokból és prédikációkból már ismert nőideál, 
Szűz Mária követésének fontossága is töretlenül jelen volt a 19-20. század fordulóján 
a hazai művekben. Jeney Ernő 1902-ben kiadott Ünnepi, vasárnapi és alkalmi egyházi 
beszédek című prédikáció-gyűjteményében például az olvasható, hogy kora asszo- 
nyainak meg kell tanulniuk Mária erényeit. (Jeney, 1902:1-10) 

Az anyai szerep, az anyai kötelességek dualizmus kori megfogalmazása számos 
korabeli kötetben is megjelent. A gyermekszülés, a gyerekek táplálása és gondozása 
gyakran a nemzetépítés akkori eszményével összefüggésben került értelmezésre. An- 
nak ellenére, hogy a századforduló táján a hazai nők száz- és százezrei 15 megjelentek 
az otthoni magánszférán kívüli életterületeken, a korabeli férfi és női szerzők nagy 
része továbbra is úgy vélte, hogy a családi élet minőségéért és a gyermeknevelés si- 
kerességéért, sőt végső soron az erkölcsökért és a nemzet sorsáért is leginkább ők, és 
különösképpen is az anyák a felelősek. Számos más kortársához hasonlóan De Ge- 
rando Antonina 1880-ban például ezeket a gondolatokat vetette papírra Nőtan vagy 
az asszonyi hivatás tudománya című munkájában: , Nevelni, az új nemzedéket az 
előbbeninél jobbnak teremteni, ez az anyák feladata, kezökben van a haza sorsa." (De 
Gerando, 1880:8) Szerinte a , család lelke az asszony, kit a természet maga a szere- 
tetnek és önfeláldozásnak teremtett. Innen aztán hatalma. Nem csak a gyermeknek 
sorsa, de még a férfié is e gyönge nő kezében van." (De Gerando, 1880:15) Könyve 
nyolcadik, A nő mint anya című fejezete már bevezető mondatában a nő , legszentebb, 
legmagasztosabb hivatásá"-nak nevezte az anyaságot az egyébként gyermektelen 
írónő. Megfogalmazása szerint az erkölcsi nevelést csakis az anya adhatja meg igazán 
gyermekeinek, a testi és a szellemi fejlesztést lehet csak sikeresen másokra bízni, de 
valójában az anya fő kötelessége a nevelés. (De Gerando, 1880:64-65) A fejezet tar- 
talma valójában gyermeknevelési tanácsok egész sorozata, olyanoké, amelyek a 19. 
század végén számos neveléstani, gyermekgondozási és egyéb műben szintén meg- 
fogalmazódtak. 

Nők világa című, 1871-ben kiadott könyvében Szabó Richárd is úgy vélte, hogy 
a nők legfontosabb feladata az anyaság, a gyermeknevelés, kötete utolsó levelei erről 
a témáról íródtak. (Szabó, 1871:107-110) Hasonlóan gondolkodott M. Kalocsa Róza, 
aki szintén úgy fogalmazott, hogy a nők legfontosabb feladata a gyerekeik nevelése, 
sőt ezt tulajdonképpen egyedül az édesanyák felelősségeként említette. Kifejtette, 

hogy mennyire fontos az édesanya személyes példaadása, a saját jellemének nemesí- 
tése, hibáinak javítgatása. A Nemzeti Nőnevelés című magyar folyóirat egyik 1898- 
as cikkében hasonló gondolatokat fogalmazott meg a szerző, Krompecher Irén. Ki- 
fejtette, hogy az anyaság a nők , szent kötelessége", és nekik kell igazságra, engedel- 
mességre, hitre nevelni a gyermekeket. Erre nem tartotta igazán megfelelőnek sem a 
felfogadott nevelőnőket, sem pedig a férfiakat. (Krompecher, 1898:87) 

Ez a szemlélet a magyar keresztény államalapítás 1000. évfordulóján megrende- 
zett, 1896-os II. Országos és Egyetemes Tanügyi Kongresszus előadásaiban is gya- 
korta megjelent. Például Geőcze Sarolta (1862-1928), a nőnevelés, a női műveltség 
emelésének lelkes szószólója is azt mondta egyik előadásában, hogy , az élet arra 
tanít, hogy a családok boldogulásának vagy romlásának főtényezője a nő." (Geőcze, 
1898:1219) Mindenért a nőt tette felelőssé többszörös értelemben a családi életet 
illetően, és szerinte a fő probléma az, hogy a lányokat nem arra nevelik, hogy tűrje- 
nek és uralkodjanak a vágyaikon, így hát a szülőknek az iskolával együttműködve ki 
kell fejleszteni a lányok kötelességérzetét. 

Az anyai hivatás, az anyai kötelességek teljesítése többször úgy került említésre, 
mint az otthon falain, a család keretein kívül vállalt munkakör ellenpontja. Ennek 
egyik jellemző, az újságokban, folyóiratokban sok vitát kiváltó tématerülete volt az 
egyre nagyobb számban pályára kerülő tanítónők iskolai alkalmazása abban az eset- 
ben, ha gyermeket hoztak a világra. Takács Zsuzsanna Mária kutatásai szerint az 
anyaságot és a tanítónői hivatás művelését sokan a kortársak közül egymást kizáró- 
nak tartották a század végén és a századfordulón. (Takács, 2018:11) Ezzel a témával 
kapcsolatosan a Népnevelők Lapja 1876-ban két részben közölt egy olyan a Népne- 
velők Pesti Egylete vezetői által írt Emlékiratot a budapesti Iskolatanácshoz, , a fér- 
jezett és anyává lett tanítónők alkalmazhatóságának tárgyában", melyet több, neves 
tanférfiú (Kerékgyártó Elek, Péterfy Sándor, Rákóczy Lajos és Steiner István) jegy- 
zett. Ennek az írásnak a központi gondolata az volt, hogy egyenesen jogi intézkedé- 
seket kell tenni annak érdekében, hogy a gyermeket szült tanítónők ne dolgozhassa- 
nak tovább: , csak kötelességét teljesítendi az állam is, ha törvénnyé emeli, hogy az 
anyává lett nők az iskolában előbbi minőségükben meg ne hagyassanak." (Kerék- 
gyártó és mtsai, 1876:227) 

A 20. század elején a Feministák Egyesületében többször is hangzott el olyan 
előadás, amely — fordított módon — ugyanerre, vagyis az anyák, a nők otthoni köte- 
lezettségeire utalt. Egy 1909-es felolvasásában Ungár Dezsőné így fogalmazott: ,a 
családanyának a társadalomban csak kötelességei vannak, ellenben jogai nincsenek. 
Őt terheli a gyermeknevelés, a háztartás gondja és sok más egyéb kötelezettség, 
amellyel szemben valóban igazságtalanság a teljes jogtalanság." (Ungár, 1909:87) 


Felvilágosító művek a gyermekgondozásról és -nevelésről 
Az ezekhez hasonló munkák mellett a kötelező iskoláztatás 1868-as magyarországi 
bevezetése nyomán — amely nagyban hozzájárult a szélesebb magyar női olvasókö- 


zönség kialakulásához, fejlődéséhez — a 19. század utolsó negyedében megnőtt az 
olyan művek száma, amelyek szerzői a kisgyermekek testi neveléséhez, a 

csecsemőkori ápolásához, helyes táplálásához, a szoptatáshoz adtak tanácsokat az 
édesanyáknak. (L. erről: Pukánszky, 2005; Kéri, 1997:93-96) A fővárosban adták ki 
például 1876-ban Wittmann Lázár A gyermekápolás rövid kézikönyve tekintettel a 
hazai viszonyokra című könyvét. Az egészséges kisgyermek testi ápolásával kapcso- 
latosan ez a könyv — hasonlóan a korábban megjelent szakmunkákhoz -— az alábbi fe- 
jezeteket tartalmazta: a kisgyermek bőrápolása, ruházata, fekhelye, tápláléka, a szop- 
tatás, dajka, fogzás, elválasztás. E tárgyköröket azonban alaposabban, bővebben tár- 
gyalta a szerző, mint elődei. Ez is javarészt a századvégre óriási fellendülést megért 
orvostudomány eredményeinek volt köszönhető, és e tételt látszik igazolni olyan új 
témák tárgyalása a könyvben, mint például a himlőoltás. A könyv második fele — 
szintén a gyermekgyógyászat nagymérvű fejlődésének köszönhetően — a beteg gyer- 
mek ellátására, táplálására vonatkozó jó tanácsokat tartalmazott. 

Jóllehet, a korszak szakmunkái szinte egybehangzóan kiemelték az anyatejes 
táplálás jelentőségét, esetenként nehézkes volt a szoptatás, a bérdajka fogadása pedig 
nehezen megoldható, sok problémával járó feladat volt. (L.: Horváth, 1833; Dubay, 
1887; Berger, 1889) Az Orvosi Hetilap és a Gyógyászat című lapok, illetve az orvosi 
egyetemek hallgatói és gyakorló orvosok számára írott tankönyvekben találhatjuk 
erről a témáról a legbőségesebb információt. Emellett foglalkoztak a szoptatás témá- 
jával az olyan tudományos lapok is, mint például a Természettudományi Közlöny, 
az olyan pedagógiai sajtótermékek, mint a Népnevelők Lapja vagy a Család és Is- 
kola. Nem hiányzott a gyermektáplálás kérdésköre az olyan heti magazinokból sem, 
mint a dualizmus korában kiemelt női érdeklődésre számító Vasárnapi Újság, de még 
a karikatúráknak, élclapoknak a témái között is megtalálhatjuk a szoptatás ábrázolá- 
sát. Az újságcikkek túlnyomó része ajánlotta az édesanyáknak a szoptatást, mint kis- 
gyermekük számára a legmegfelelőbb táplálási módot, és a nők egészségvédelme 
szempontjából is ezt ajánlották az orvosok. A Vasárnapi Újság egy korabeli cikkének 
tartalma számos más forrásból is visszaköszönt a későbbi évtizedekben is: ,, Valóban 
sajnálatra méltó az anya, kitől a természet, vagy körülményei megtagadták azt, hogy 
gyermekét saját emlőin táplálhassa, mert az nem élvezte azon boldogságot, mit e 
kedves kötelesség teljesítése magával hoz, és valóban megvetésre érdemes az anya, 
kit hiúság vagy henye élete arra késztet, hogy gyermekét, kit Isten a legszorosabb 
szeretet lánczával hozzácsatolt, azzal taszítja el magától, hogy anyai első, legjelen- 
tékenyebb, legnemesebb kötelességét gyermeke iránt nem teljesíti. Pedig fájdalom, 
korunkban igen sok anyát látunk, kinek kisdedét idegen asszony emlői táplálják, és 
a mi legfőbb csuda, egészséges, ép alkatú anyák, kik a világ előtt épen nem restelik 
bevallani, sőt néha dicsekszenek azzal, hogy a természet e szent parancsát csupa ké- 
nyelemből vagy hiúságból hanyagolják el." (Sikor, 1861:582-585) A Természettu- 
dományi Közlöny ugyanerről és ugyanilyen szellemben 1870-ben Pierre Decaisne, 
francia orvos korábbi előadását ismertette egy rövid hírben, kitérve arra, hogy az 
anyáknak a divatozás, a kényelem miatt nem szabad lemondaniuk a kisbabák szop- 
tatásáról. (Az anyai ápolásról, 1870:180-181) A Család és Iskola 1877-ben A mi apró 
kényuraink címmel közölt egy cikket a gyereknevelésről, ebben a szerző, a neves 
pedagógiai gondolkodó, Imre Sándor szintén határozottan kiállt a szoptatás fontos- 
sága mellett. (Imre, 1877:2) 

A széles körben ajánlott szoptatás azonban nem minden édesanyának sikerült, 
amit jelez, hogy több cikk is foglalkozott ezzel a kérdéssel. A Vasárnapi Újság egyik 
írása például a dajkák alkalmazásának, kiválasztásának igen részletes kifejtését adta 
1872-ben. (Osváth, 1872:431-432) A dajkák felfogadásáról, a kisgyermekek dajkák- 
hoz adásáról jogszabályok is születtek a korszakban, ahogyan erről például még a 
Népnevelők Lapja is írt egy 1868-as számában. A betegség vagy testi gyengeség 
miatt szoptatni nem tudó édesanyáknak fontos segítséget jelentettek a korszakban a 
gyermek-tápszerek. A 20. század elején több újsághirdetés is népszerűsítette a 
, Nestlé-liszt"-et. Egyes források ugyanakkor azt mutatják, hogy a korszak orvosai 
nem minden esetben értettek egyet az ilyen gondoskodással. Egy 1902-es tanulmány 
szerzője, Leszner Rudolf soproni orvos például szenvedélyes hangon ítélte el a gyer- 
meküket nem szoptató nőket. A Természettudományi Közlöny hasábjain így írt: ,, A 
mióta az anyatej helyett mindinkább tehéntejet adunk a csecsemőknek, a szoptató 
anya eszményképpé emelkedett. A természetes állapot lett a rendkívüli s rendes lett 
a gummicsöves üveg, melynek szopóját majd a szoba poros padlójára ejti a cse- 
csemő, majd meg valahogyan ismét szájába kapja. Az egészséges anyától meg kel- 
lene követelni, hogy maga szoptassa gyermekét. Az a kifogás, hogy társadalmi kö- 
telességeinek teljesítésében a szoptatás akadályozza, nem fogadható el, minthogy 
fontosabb társadalmi kötelessége az anyának nem lehet, mint az, hogy a leggondo- 
sabban nevelje föl gyermekét." (Leszner, 1902:50) A gyermekükkel nem foglalkozó, 
karriert építő, , jövő hölgyeiről" már korábban a Borsszem Jankó című humoriszti- 
kus lap is írt, így élcelődve: , A szoptatás szükséges művelete végett a természettu- 
dományoktól az irodalomtörténethez folyamodnak és csecsemők szájába Dayka Gá- 
bor alkalmas verseit fogják adni." (Borsszem Jankó, 1873:4) Az Új Idők című lap 
számára 1898-ban Faragó József készített karikatúrát Asszonyok klubja címmel, ez a 
rajz már épp azt az , emancipált" nőt mutatja be, akit a Borsszem Jankó negyedszá- 
zaddal korábban kigúnyolt. A századvégen ez a rajz épp úgy a szoptatást (mint az 
anyaság szimbólumát) helyezte a középpontba, mint más, a hagyományos és a mo- 
dern női szerepeket szembeállító korabeli források. 

A szoptatás gyakran említett témáján túl az anyák, a család számára több könyv 
és cikk is közölt helyes nevelési, viselkedési mintákat, adott gyermekgondozási ta- 
nácsokat, ahogyan 1878-ban Cseh Károly is, aki Egészségügyi levelek egy anyához 
című művében 59 levélben fordult a testi és lelki nevelés problémáival az édesanyák- 
hoz. (Cseh, 1878) Könyve rendkívül sokrétű, figyelme szinte mindenre kiterjed, le- 
velei érdekesek, és műve olvasását tárgymutató könnyíti meg, amelyben — számos 
más fogalom között — az alábbiakkal találkozhatunk: tej, táplálék, szoba, testalkat, 
ruházat, terhesség. A témák tehát a , régiek", tárgyalási módja, választott műfaja: a 
levél azonban Cseh Károly munkáját érdekes, újszerű olvasmánnyá tette. 

A századfordulóhoz közeledve mind jobban szaporodtak a hasonló könyvek. 
1897-ben adták ki magyar fordításban Braidwood Murray P. Anyák tanácsadója és 
útmutatója gyermekeik ápolásánál című művét. Témakörei a fentiekben tárgyalt köny- 
vekével szinte megegyezőek, kötete értékét emeli, hogy azt olyan mellékletekkel látta 
el, amelyek kétségkívül hasznosíthatók voltak a mindennapi gyermekápolásban: 

táblázatban foglalta össze például az életkor és a súlygyarapodás összefüggéseit. Írá- 
sán mindvégig jól látható, hogy orvosi, biológiai és technikai felfedezésekben, újítá- 
sokban jártas, olvasott szakember volt. A könyv összefoglalta az anyák kötelessé- 
geit, melyek közül az első, hogy önmaguk egészségére vigyázzanak, a második, 
hogy gyermeküket tejjel és meleggel lássák el, a harmadik pedig, hogy gyermekük 
egészségére felügyeljenek. (Braidwood, 1897) 

A kicsik és nagyobbak otthoni foglalkoztatását szolgálták a századfordulón már 
mind nagyobb számban kapható gyermekjátékok, mese- és ifjúsági könyvek, illetve 
újságok. (L. erről: Drescher, 1934; Komáromi, 2005) A gyermekirodalom külföldi 
remekei mellett a századfordulóra elkészült Benedek Elek Székely Tündérország 
(1885) című mesegyűjteménye és egyik legjelentősebb műve, az öt kötetben kiadott 
Magyar mese- és mondavilág (1894-1896). Több más neves magyarországi író és 
költő is készített ebben az időszakban remekbe szabott ifjúsági regényeket, gyermek- 
verseket és ismeretterjesztő munkákat. Ezek mellett a Kis Újság, a Jó Pajtás, a Hasz- 
nos Mulattató, a Vasárnapi Ujság melléklapjaként 1873-ban indított, Beniczky Irma 
által szerkesztett Kis Vasárnapi Ujság, a Pósa Lajos és Benedek Elek alapítószer- 
kesztők által gondozott Az Én Újságom, a Tutsek Anna-féle Magyar Lányok és más 
lapok is számos hasznos olvasnivalót nyújtottak a gyerekeknek. 

A korszak pedagógiai és más lapjaiban — leginkább a századfordulón — gyakran 
közöltek játékokról, a gyermekek kedvelt vagy ajánlott játéktevékenységeiről cikke- 
ket, hirdetéseket. Több esetben emelték ki azt a cikkírók, amit egy 1890-es művében 
a neves kolozsvári pedagógus, Felméri Lajos is, hogy a kislányoknak a baba (aho- 
gyan ő írta: a bábú) a legkedvesebb játékszere. Így írt erről: , Az egyéni hajlamoknak 
a játékban való természetes nyilvánulata oka annak, hogy a gyermek játéka nemcsak 
az állatétól különbözik, hanem egymásétól is, azaz más a fiú, más a leány gyermek 
játéka. Mindkét fél játékának jelentékeny részét más képzetek, más aktiók, más 
nyelv, és más cél jellemzi, mert más-más munka vár rájuk az életben. A leány gyer- 
mek játéka rendesen szűk körű s főkép a bábuzásban áll, mert sorsa majdnem bizo- 
nyosan a gyermekgondozás és háztartás vezetése. (...) , valamiről" (bábú) azt kép- 
zelni, hogy , valaki", ebben van a nőnek egész jövője. Midőn játszva és álmodozva 
ruhát varr, bábut öltöztet s kiházasit, a gyermekből kis leány, a kis leányból nagy 
leány s a nagy leányból nő lesz és az első gyermek az utolsó bábunak a folytatása." 
(Felméri, 1890:136) A dualizmus korában a gyermekirodalom és a játékgyártás is 
visszatükrözte és alátámasztotta a hagyományos , férfi" és , női" szerepekre (ez 
utóbbi esetében kiemelten is az anyaságra) történő felkészítést. 

A századfordulón a legkülönbözőbb, orvosi, pedagógiai, közgazdaságtani és ter- 
mészettudományi lapokban is gyakran cikkeztek a magas csecsemő- és gyermekha- 
landóság problémájáról. Többen kiemelték ennek megfékezése szempontjából a 
kora gyermekkori, otthoni és intézményes gondos és szakszerű ápolás, táplálás, ne- 
velés fontosságát, ezzel kapcsolatosan pedig az orvosok mellett az édesanyák fele- 
lősségét, ahogyan ezt egyértelműen jelezte például a Nemzeti Nőnevelés egyik, 
1895-ben közölt tanulmánya, melynek szerzője szerint a lányokat az iskolában és 
otthon is, testileg és lelkileg is fel kell készíteni a gyermekszülésre és -nevelésre. 
(Személy, 1895:213-224) 


135 


Anyai teendőkre, kisgyermeknevelésre történő felkészítés a dualizmus korában 


Összefoglalás 


A 17-20. század közti időszakban Magyarországon is számos írásmű foglalkozott 
(egész terjedelmében vagy részleteiben) az anyaság, a gyermekvállalás, a gyermekek 
gondozása és nevelése kérdéseivel. Kutatási eredményeink azt mutatják, hogy az 
anyasággal és a női szerepekkel kapcsolatosan megfogalmazott véleményekben — a 
források műfajától függetlenül — nagyon lassan, csupán a 19. század elejére történt 
elmozdulás. Addig ugyanazoknak a régi (gyakran már az ókori vagy középkori ke- 
resztény szövegekben is fellelhető) véleményeknek, kliséknek az ismételgetése volt 
jellemző, amelyek szerint a gyermek testi-lelki egészségéért, szellemi fejlődéséért, 
erkölcsi neveléséért, tágabban a családok, a nemzet, az egész emberiség sorsáért az 
anyák felelősek, valamint az, hogy a nők legfőbb feladata a gyermekszülés, a szop- 
tatás és a gyereknevelés. Mindez olyan történelmi időszakban került hangoztatásra, 
amikor a politikai és gazdasági életben Magyarországon is egyértelműen a férfiak 
rendelkeztek széleskörű lehetőségekkel és döntési jogkörökkel. Kutatásaink további 
célja ennek a dichotómiának az árnyaltabb, forrástani és módszertani szempontból 
is széleskörűen megalapozott értelmezése. 

Vizsgálataink azt mutatják, hogy a magyarországi források tartalma számos pon- 
ton kapcsolatba hozható más európai források szövegével. Nem csupán a tematikai 
hasonlóság, az érvelési technikák, az érvkészlet elemeinek összecsengése mutatható 
ki, hanem az is jól látszik, hogy több magyar szerző külföldi írók könyveit, cikkeit 
vette alapul, amikor az anyasággal, gyerekneveléssel kapcsolatos gondolatait kifej- 
tette. Ez legtöbbször úgy történt, hogy a magyar szerző utalt eredeti forrására, egyes 
esetekben viszont a külföldi forrás-megjelölés elmaradt. Kitűnik, hogy a magyar 
szerzők próbálták szövegeiket a magyarországi viszonyok közé átültetni, illetve azo- 
kat a hazai egyházi és politikai törekvésekkel összhangba hozni. Ezzel magyarázható 
az, a 18-19. században többször is átértelmezett, a legkülönbözőbb műfajú források- 
ban folytonosan felszínen lévő gondolat, hogy a nemzetépítésben kiemelt szerepük 
van az anyáknak. 

